FAG: Medicin & kirurgi

Underviser: Elsi Brink

Dato: F2024 ordinær eksamen

| Spørgsmål | Svarmuligheder | Korrekte svar (bogstav) | Reference | Kommunikation ml. fagets underviser og Kirsten Jensen |
| --- | --- | --- | --- | --- |
| 1 Alle operative indgreb medfører fysiologisk stress. Hvilke postoperative komplikationer kan der være til kirurgi? | A DVT (dyb venøs trombose)  B Blødning  C Infektion  D Alle ovenstående | D | s. 582  Lektion 1 |  |
| 2Hvilke af disse sygdomme medfører øget risiko for blodpropper i hjernen? | A Atrieflimmer og aortastenose  B Carotisstenose og hjertesvigt  C Carotisstenose og atrieflimmer  D Atrieflimmer og iskæmisk hjertesygdom | C | s. 165  Lektion 2 |  |
| 3 Kronisk iskæmi i underekstremiteterne er en hyppig tilstand især hos kronikere. Hvornår er der tale om kritisk iskæmi? | A Sår eller hvilesmerter  B Smerter ved gang <200 meter  C Potensproblemer og claudicatio  D Hvis man ikke kan mærke fodpulse | A | s. 157 (tabel 6.12)  Lektion 2 |  |
| 4 Almindelig pneumoni (lungebetændelse) skyldes ofte infektion med? | A Kighoste  B Pneumokokker  C Mycobacterium tuberculosis  D Mycoplasma peumoniae | B | S. 175  Lektion 3 |  |
| 5 Patienter med kronisk obstruktiv lungesygdom (KOL) er i øget risiko for? | A Tuberkulose-smitte  B At udvikle astma  C Alvorligt forløb ved pneumoni  D Blodpropper | C | s. 183  Lektion 3 |  |
| 6 Hvornår har man fuld sygdomskontrol ved astma? | A Behov for anfaldsmedicin min. 2 gange om ugen  B Behov for anfaldsmedicin max 2 gange om ugen  C Ved mindre end 2 akutte forværringer (exacerbationer) om året  D Hvis man tager sin medicin dagligt | B | s. 187  Lektion 3 |  |
| 7 Du har Arne i KOL rehabiliteringsforløb efter han har været indlagt med forværring i sin lungesygdom (exacerbation). Han har røget i mange år, men stoppede for et par år siden. Han er blevet behandlet med antibiotika for svær pneumoni (lungebetændelse) pga. stort infiltrat på røntgen thorax. Arne hoster stadig her 6 uger senere. Han er også træt og har tabt sig i vægt. Hvad skal man især overveje? | A Tuberkulose  B Eksponering for asbest  C Lungecancer  D Om han tager sin KOL-medicin | C | s. 189  Lektion 3 |  |
| 8 Whipples operation er eneste kurative behandling af? | A Cancer i mavesækken  B Cancer i pancreas  C Cancer i leveren  D Blødende mavesår | B | s. 251-252  Lektion 5 |  |
| 9. Cirrose-patienter har oftest karakteristiske kliniske manifestationer i form af ”cirrose-stigmata”. Hvilket af følgende er IKKE karakteristisk for cirrose-patienter? | A Spider nævi  B Caput medusa  C Ascites  D Hæmaturi | D | s. 281  Lektion 5 |  |
| 10 Type 1 diabetes kan debutere akut i form af en potentielt livstruende tilstand, hvor der kan ses bl.a. bevidsthedspåvirkning, mavesmerter og hyperventilation. Hvilken tilstand er der tale om? | A Hypoglykæmi  B Ketoacidose  C Diabetisk nefropati  D Insulinshock | B | s. 358  Lektion 6 |  |
| 11 Hvad er de typiske debut-symptomer på type 2 diabetes? | A Hypoglykæmi  B Polyuri, polydipsi, vægttab, sult  C Ingen symptomer  D Svedeture, rysten/uro, hjertebanken | C | s. 360-361  Lektion 6 |  |
| 12 Ukontrolleret diabetes kan medføre senkomplikationer i form af? | A Retinopati  B Nefropati  C Neuropati  D Alle ovenstående | D | s. 363-364  Lektion 6 |  |
| 13 Anæmi er nedsat hæmoglobinniveau i blodet. Hvad er de hyppigste årsager til anæmi? | A Jernmangel og kronisk sygdom  B Akut blødning og underernæring  C Hæmolyse og malabsorption  D Autoimmune blodsygdomme og hæmolyse | A | s. 171  Lektion 6 |  |
| 14 En 22 årig kvinde vågner op med smerter i nedre abdomen. Hun har haft samleje dagen før. Hun har dysuri (svie ved vandladning), pollakisuri (hyppig vandladning) men ingen hæmaturi (blod i urinen). Det er 3. gang på et år at hun har disse symptomer. Hvad fejler hun mest sandsynligt? | A Ingenting  B Ekstrauterin graviditet  C Blærecancer  D Simpel cystit (blærebetændelse) | D | s.299  Lektion 7 |  |
| 15 LUTS (lower urinary tract symptoms) er hos mænd oftest tegn på? | A Blærecancer  B Urinvejsinfektion  C Prostatacancer  D Benign prostata hyperplasi | D | s. 304  Lektion 7 |  |
| 16 Kurt på 78 år synes han er begyndt at skrante lidt. Han føler sig meget træt. Han fortæller at han også nogle gange tisser blod, men han har tidligere haft nyresten, så han har tænkt, at det nok var nyresten igen. Hvad skal man mistænke ved makroskopisk hæmaturi? | A Urinvejsinfektion  B Kronisk nyresvigt  C Cancer i urinvejene  D Nyresten >5 mm | C | s.314+316  Lektion 7 |  |
| 17 Hvilket af følgende udsagn om aortadissektion og aortaaneurisme er korrekt? | A Aortaaneurisme giver akut indsættende brystsmerter, ofte med udstråling til ryg  B Aortadissektion er en ofte asymptomatisk udposning på aorta  C Ved aortadissektion opstår et falsk lumen i karvæggen  D Ved aortaaneurisme opstår et falsk lumen i karvæggen | C | s. 165  Lektion 2 |  |
| 18 Din ven Mathias er 200 cm høj og slank af bygning. Han ryger, men ellers er han sund og rask. Han har pludselig fået brystsmerter og åndenød efter et hosteanfald.  Hvad fejler han mest sandsynligt? | A Ukontrolleret astma  B Pneumoni  C Lungeemboli  D Spontan pneumothorax | D | s. 192-193  Lektion 3 |  |
| 19 Du har lovet at hjælpe din ven Mads med et træningsprogram efter en korsbåndsoperation. Mads aflyser, da han har feber og ondt i maven. Du spørger lidt mere ind til det og han fortæller, at det startede i går, men er blevet værre. Han har ondt i højre nedre side af maven.  Du siger til ham, at han skal tage til læge fordi du mistænker at han har? | A Ileus  B Appendicitis acuta  C Gastroenterit  D Diverticulitis | B | s. 273  Lektion 4 |  |
| 20 Du er frivillig på et misbrugscenter. En af patienterne har det dårligt. Han er bleg og klamtsvedende. Personalet fortæller at han både i går og i dag har haft sort, klistret afføring. Du ved at han er kendt med mangeårigt alkoholmisbrug og har levercirrose.  Hvad fejler han mest sandsynligt? | A Akut gastrointestinal blødning  B Akut gastroenterit  C Akut ileus  D Colorectalcancer | A | s. 268-269  Lektion 4 |  |