FAG: Sygdomslære; Medicin og Kirurgi

Underviser: Andreas Svendsen

Dato: 28.11.24

| Spørgsmål | Svarmuligheder | Korrekte svar (bogstav) | Reference | Kommunikation ml. fagets underviser og Kirsten Jensen |
| --- | --- | --- | --- | --- |
| 1  ABCDE-principperne er et værktøj til at strukturere vurdering og behandling af den akutte patient.  Hvad står D'et for? | A Disability  B Diagnosis  C Development  D Damage | A | Lektion 1 549, 553 | Drowsiness, dysphagia |
| 2  Til vurdering af bevidsthedsniveau hos den akutte patient, samt om der er behov for sikring af luftveje (f.eks. med intubering), anvendes dette redskab? | A AVPU  B Saturations- og respirationsfrekvensmåling  C Blodsukkermåling  D GCS | D | Lektion 1 554 |  |
| 3  Hvilken af følgende type iskæmisk hjertesygdom tilhører IKKE gruppen akut koronart syndrom. | A Stabil angina pectori  B Ustabil angina pectoris  C STEMI  D Non-STEMI | A | Lektion 2  125-126 |  |
| 4  En patient med kendt perifer arteriel insufficiens/claudicatio intermittens kommer til genoptræning. Under gangtræning udvikler patienten stærke smerter i læggen. Hvad gør du? | A Fortsætter træningen da smerte er forventeligt  B Stopper ved VAS 5 og holder en pause  C Afbryder træningen helt, og sender patienten hjem  D Øger intensiteten for at forbedre cirkulationen | B | Lektion 2  161 |  |
| 5  Hvilken af følgende er en absolut kontraindikation for fysisk træning hos en patient med hjertesygdom? | A Stabil angina pectoris  B Velbehandlet hypertension  C Kompenseret hjertesvigt  D Nyligt AKS (akut koronarsyndrom) | D | Lektion 2  134 |  |
| 6  Knud på 77 år er henvist med henblik på genoptræning hos dig, grundet åreforkalkning i benene, der medfører smerter ved gang, som forsvinder efter få minutters hvile. | A Akut arteriel insufficients  B Kronisk venøs insufficiens  C Claudicatio intermittens  D Kritisk iskæmi | C | Lektion 2  156-157 |  |
| 7  En patient med svær hjertesvigt udvikler pludselig åndenød og hoste med skummende, lyserødt opspyt. Hvad er den mest sandsynlige årsag? | A Lungeemboli  B Pneumoni  C Akut lungeødem  D Akut bronkitis | C | Lektion 2  152 |  |
| 8  Hvilket lungefunktionsmønster kendetegner obstruktiv lungesygdom, som f.eks. KOL? | A Nedsat FEV1 or normal FVC  B Både nedsat FEV1 og FVC  C Normal FEV1/FVC ratio  D Primært restriktivt mønster | A | Lektion 3  180-181 |  |
| 9  Hvilken type metastaser ses hyppigst ved brystkræft? | A Lever  B Hjerne  C Lymfeknuder i aksil  D Ovarier | C | Lektion 3  117 |  |
| 10  Hvad kendetegner astma sammenlignet med KOL? | A Permanent nedsat lungefunktion  B Altid debut i barndommen  C Reversibel luftvejsobstruktion  D Obstruktiv lungesygdom | C | Lection 3  185 |  |
| 11  Hvad karakteriserer ileus (tarmslyng)? | A Kraftige tarmsmerter og diarre  B Vedvarende mavesmerer og feber  C Blod i afføringen og mavekramper  D Meteorisme, ophørt afførrings- og flatusafgang | D | Lektion 4  270-271 |  |
| 12  Hvilken af følgende er den hyppigste årsag til ulcus (mavesår) | A Helicobacter Pylori  B Alkohol  C Rygning  D Fed mad | A | Lektion 4  244 |  |
| 13  Hvilken af følgende er den væsentligste forskel mellem Colitis Ulcerosa og Morbus Crohn? | A Kun Colitis Ulcerosa giver blodig diarré  B Kun Morbus Crohn kan ramme hele gastro-intestinal-kanalen  C Kun Colitis Ulcerosa kan behandles kirurgisk  D Kun Morbus Crohn giver mavesmerter | B | Lektion 4  257 |  |
| 14  En 55-årig mand indlægges med kaffegrumslignende opkast og sort, tjærelignende afføring. Han er bleg og klamtsvedende med puls på 110. Hvilken tilstand er mest sandsynlig? | A Øvre gastrointestinal blødning  B Diverticulitis  C Alvorlige hæmorider  D Gastrointestinal cancer | A | Lektion 4  268-269 |  |
| 15  En 45-årig kvinde udvikler pludselig høj feber, smerter over blære og nyrer/flanker og er alment påvirket. Hvilken tilstand er mest sandsynlig? | A Cystic (simple blærebetændelse)  B Pyelonefrit (nyrebækkenbetændelse)  C Inkontinens  D Nyresten | B | Lektion 7 300 |  |
| 16 Hvilken af følgende er den hyppigste årsag til kronisk nyresvigt? | A Aterosklerose  B Glomerulonefrit  C Diabetes  D Medikamentelt udløst nyreskade | A | Lektion 7  296 | Let omskrevet fra E2022 eksamen. Jeg kan lave et andet? |
| 17  En 45-årig mand med kendt alkoholoverforbrug indlægges med akutte, konstante mavesmerter øverst i abdomen med udstråling til ryggen og opkastning | A Ulcus ventriculi  B Akut pancreatitis  C Galdesten  D Levercirrose | B | Lektion 5 247-248 |  |
| 18  Hvilken komplikation til levercirrose medfører størst risiko for akut død ved blødning | A Spider naevi  B Caput medusae  C Øsofagusvaricer  D Ascites | C | Lektion 5  283 |  |
| 19  En 19-årig kvinde med nydiagnosticeret type 1 diabetes indlægges med kvalme, mavesmerter, hyperventilation og påvirket bevidsthedsniveau. Hvilken akut tilstand mistænkes? | A Hypoglykæmi  B Ketoacidose  C Diabetisk nefropati  D Hyperglykæmi uden ketoacidose | B | Lektion 6  358 |  |
| 20  Hvilket symptom er typisk for hypothyreose? | A Vægttab  B Øget Svedtendens  C Kuldskærhed  D Hjertebanken | C | Lektion 6  366 |  |
| 21.  Hvilken tilstand er den hyppigste årsag til vandladningssymptomer (LUTS) hos ældre mænd? | A Prostatacancer  B Benign prostate hyperplasi  C Overaktiv blære  D Urinvejsinfektion | B | Lektion 7  304 | For let? |
| 22.  En 25-årig kvinde har over de sidste måneder oplevet tiltagende træthed, vægttab, hjertebanken og indre uro. Ved undersøgelse findes let forhøjet stofskifte og positiv TRAb (thyroidea receptor autoantistoffer). Hvilken diagnose er mest sandsynlig? | A Hypothyreose  B Graves sygdom  C Mb. Addison  D Depression | B | Lektion 6  367 |  |