FAG: Medicin & kirurgi

Underviser: Elsi Brink

Dato: E2023 reeksamen

| Spørgsmål | Svarmuligheder | Korrekte svar (bogstav) | Reference | Kommunikation ml. fagets underviser og Kirsten Jensen |
| --- | --- | --- | --- | --- |
| 1 Du arbejder som fysioterapeut i et sundhedshus. Din næste borger er en 55-årig mand, som er henvist til genoptræningstilbud efter knæalloplastik. Han spiser en muslibar på vej ind. Få minutter efter ser du, at han bliver rødmosset og får udslæt på halsen som hurtigt breder sig til resten af kroppen. Han bliver utilpas, klamtsvedende og får pibende vejrtrækning. Han får sagt noget med, at han ikke kan tåle nødder.  Hvad mistænker du? | A Anafylaktisk shock  B Hjertestop  C Astma i exa  D Overanstrengelse | A | s. 564-565  Lektion 1 |  |
| 2 Hvad er det hyppigste symptom på hypertension? | A Hovedpine  B Brystsmerter  C Svimmelhed  D Asymptomatisk (ingen symptomer) | D | s. 136  Lektion 2 |  |
| 3 Hvad er de hyppigste symptomer på hjertesvigt? | A Åndenød, træthed, ødemer  B Hoste, brystsmerter, træthed  C Brystsmerter, ødemer, åndenød  D Hjertebanken, åndenød, svimmelhed | A | s. 150 (nøglepunker)  Lektion 2 |  |
| 4 Hvad er karakteristisk for atrieflimmer? | A Ingen sikre p-takker på EKG, uregelmæssig puls, hjertebanken  B To-puklet p-tak på EKG, hjertebanken, hurtig puls  C Ingen sikre t-takker på EKG, hjertebanken, uregelmæssig puls  D Normalt EKG, hjertebanken, brystsmerter | A | s. 145 (nøglepunkter)  Lektion 2 |  |
| 5 GOLD klassifikation bruges til at? | A Diagnosticere KOL  B Klassificere sværhedsgraden af KOL  C Vurdere symptombyrden ved KOL  D Vurdere risikoen for kompliceret forløb hos patienter med pneumoni | B | s. 182  Lektion 3 |  |
| 6 Hvad er den hyppigste årsag til større blødninger i mavetarmkanalen | A Øsophagusvaricer  B Blødende hiatushernie  C Aortaaneurisme  D Hæmorider | A | s. 268  Lektion 4 |  |
| 7 Hvilken er den hyppigste årsag til ulcus ventrikuli (mavesår)? | A Alkohol  B Helicobacter pylori  C Rygning  D Dyspepsi | B | s. 243  Lektion 4 |  |
| 8 En patient bliver indlagt med med svære mavesmerter, opkastning samt afførings -og flatus-stop?  Hvad mistænker du og hvad er behandlingen? | A Ileus som behandles akut med endoskopi med stentanlæggelse  B Coloncancer som behandles med akut operation  C Ileus som oftest behandles med akut operation  D Ustabil GI blødning hvor patienten stabiliseres med ABCDE og derefter endoskoperes mhp. årsag og behandling | C | s. 270  Lektion 4 |  |
| 9 Hvad er de hyppigste årsager til akut pancreatitis? | A Alkohol og galdesten  B Rygning og galdesten  C Pancreas cancer  D Rygning og alkohol | A | s. 247  Lektion 5 |  |
| 10 Cirrose kan medføre flere komplikationer. Hvilken af disse er IKKE en komplikation til cirrose? | A Ascites  B Eosophagusvaricer  C Cholangitis  D Hepatisk encephalopati | C | s. 281-283  Lektion 5 |  |
| 11 Type 1 diabetes er en autoimmun sygdom, hvor beta-cellerne i pancreas destrueres. Det medfører? | A Insulinresistens  B Hypoglykæmi  C (Næsten) ophørt insulinproduktion  D Pancreatitis | C | s. 357  Lektion 6 |  |
| 12 Der findes mange subtyper af diabetes, men den absolut hyppigste type er? | A Type 1  B Type 2  C Gestationel diabetes  D Prædiabetes | B | s. 360  Lektion 6 |  |
| 13 Anæmi er nedsat hæmoglobinniveau i blodet. Hvad er de hyppigste årsager til anæmi? | A Jernmangel og kronisk sygdom  B Akut blødning og underernæring  C Hæmolyse og malabsorption  D Autoimmune blodsygdomme og hæmolyse | A | s. 171  Lektion 6 |  |
| 14 Lymfomer er cancer i lymfeknuder. Der findes forskellige subtyper. Hvad er de hyppigste symptomer på lymfomer? | A Knoglesmerter og B-symptomer  B Asymptomatisk  C Hævede lymfeknude(r) og B-symptomer  D Øget risiko for blodpropper og tendens til blå mærker | C | s. 120  Lektion 6 |  |
| 15 Hvor metastaserer prostatacancer hyppigst til? | A Knogler og lymfeknuder  B Lever og lymfeknuder  C Nyrer og lymfeknuder  D Blære og lymfeknuder | A | s. 318  Lektion 7 |  |
| 16 Kurt på 78 år synes han er begyndt at skrante lidt. Han føler sig meget træt. Han fortæller at han også nogle gange tisser blod, men han har tidligere haft nyresten, så han har tænkt, at det nok var nyresten igen. Hvad skal man mistænke ved makroskopisk hæmaturi? | A Urinvejsinfektion  B Kronisk nyresvigt  C Cancer i urinvejene  D Nyresten >5 mm | C | s.314+316  Lektion 7 |  |
| 17 Hvilken af disse sygdomme kan udvikle sig til kronisk nyresvigt i 30-40 års alderen med gradvist faldende nyrefunktion? | A Urinretention  B Cystenyrer  C Benign prostatahyperplasi  D Nyresten | B | s. 313  Lektion 7 |  |
| 18 Hvilket af følgende udsagn er SANDT for et aortaaneurisme? | A Er karakteriseret ved, at der opstår et falsk lumen i karvæggen  B Er oftest asymptomatisk, men ruptur kan føre til pludselig død  C Forekommer hos ca. 50% af befolkningen over 65 år  D Giver akut indsættende brystsmerter, ofte med udstråling til ryg | B | s. 163  Lektion 2 |  |
| 19 Du er fysioterapeut på et sygehus. Arne på 70 år er nu for 3. gang på en måned indlagt med pneumoni (lungebetændelse). Hans symptomer er hoste og åndenød. Han har hostet i flere måneder og har åndenød. Han er ikke kendt lungesyg, men har røget i mange år. Du kender ham efterhånden godt, så du lægger mærke til at han har tabt i vægt og virker meget træt i forhold til sidst. Han hoster i sit lommetørklæde, og du kan efterfølgende se små blodstænk på det. På røntgen thorax ses et stort infiltrat, som ikke er svundet væsentligt trods bredspektret antibiotika. Hvad skal man mistænke at Arne fejler? | A Atypisk pneumoni  B Lungeemboli  C Lungecancer  D KOL | C | s. 189-190  Lektion 3 |  |
| 20 Galdesten er hyppigt forekommende og ses oftere hos kvinder end mænd. Galdestensanfald kan vare nogle timer og give kolikagtige smerter. Hvor er galdestenssmerter hyppigst lokaliseret til? | A Højre fossa  B Under højre kurvatur  C Under venstre kurvatur  D Centralt i brystet ofte med udstråling til ryggen | B | s. 275  Lektion 5 |  |